ai4bharat/Pralekha huggingface dataset:
पंतप्रधान कार्यालय
जागतिक बॅडमिंटन महासंघाच्या जागतिक अजिंक्यपद स्पर्धेत सुवर्णपदक जिंकल्याबद्दल पंतप्रधानांनी केले पी व्ही सिंधूचे अभिनंदन
जागतिक बॅडमिंटन महासंघाच्या जागतिक अजिंक्यपद स्पर्धेत सुवर्णपदक जिंकल्याबद्दल पंतप्रधानांनी भारताची बॅडमिंटनपटू पी व्ही सिंधूचे अभिनंदन केले आहे.
"विलक्षण गुणवत्तेच्या पी व्ही सिंधूने जगात भारताची मान पुन्हा एकदा उंचावली आहे. जागतिक बॅडमिंटन महासंघाच्या अजिंक्यपद स्पर्धेत सुवर्णपदक जिंकल्याबद्दल तिचे खूप खूप अभिनंदन! ज्या चिकाटीने आणि समर्पित वृत्तीने तिने बॅडमिंटन खेळात प्रावीण्य मिळवले आहे,ते खरोखरच प्रेरणादायी आहे. तिच्या या यशामुळे अनेक पिढ्यांना प्रेरणा मिळेल." असे पंतप्रधानांनी म्हंटले आहे.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 74.25 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 4.62 कोटी पेक्षा जास्त मात्रा उपलब्ध, 1.8 कोटीपेक्षा जास्त मात्रा पुरवठ्याच्या मार्गावर
राज्ये/केंद्रशासित प्रदेश आणि खाजगी रुग्णालयांकडे अद्याप 4.62 कोटी पेक्षा जास्त मात्रा उपलब्ध, 1.8 कोटीपेक्षा जास्त मात्रा पुरवठ्याच्या मार्गावर
कोविड-19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
|
|
VACCINE DOSES
|
|

|
|
SUPPLIED
|
|
74,25,94,875
|
|
PIPELINE
|
|
1,80,83,000
|
|
BALANCE AVAILABLE
|
|
4,62,75,955
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
केंद्र सरकारने आतापर्यंत सर्व स्त्रोताद्वारे 74.25 कोटींपेक्षा जास्त  लसींच्या मात्रा राज्ये/केंद्रशासित प्रदेशांना पुरवल्या आहेत. आणखी 1.8 कोटी  मात्रा पुरवठ्याच्या मार्गावर आहेत.
याशिवाय लसीच्या 4.62 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्रशासित प्रदेश आणि खाजगी रुग्णालयांकडे उपलब्ध आहेत.
कृषी मंत्रालय
लॉकडाउन काळात प्रधानमंत्री-किसान योजनेअंतर्गत 8.89 कोटी शेतकरी कुटुंबांना 17,793 कोटी रुपयांची मदत
प्रधानमंत्री गरीब कल्याण योजनेंतर्गत सुमारे 19.50 कोटी कुटुंबांना डाळींचे वितरण होणार
नवी दिल्ली, 20 एप्रिल 2020
लॉकडाऊन कालावधीत शेतकऱ्यांसाठी आणि शेतीकामासाठी भारत सरकारचा कृषी, सहकार आणि शेतकरी कल्याण विभाग अनेक उपाययोजना करीत आहे. अद्ययावत माहिती पुढीलप्रमाणे:
24.3.2020 पासून आजपर्यंतच्या लॉकडाऊन कालावधीत प्रधानमंत्री किसान सन्मान निधी  योजनेअंतर्गत सुमारे 8.89 कोटी शेतकरी कुटुंबांना लाभ मिळाला असून यासाठी आत्तापर्यंत 17,793 कोटी रुपये वितरित करण्यात आले आहेत.
कोविड -19 महामारीमुळे उद्भवलेल्या सध्याच्या परिस्थितीत अन्न सुरक्षा देण्यासाठी शासनाने प्रधानमंत्री गरीब कल्याण योजनेंतर्गत  पात्र कुटुंबांना डाळींचे वाटप करण्याचा निर्णय घेतला आहे. आतापर्यंत सुमारे 107,077.85 मेट्रिक टन डाळ वाटपासाठी राज्ये/ केंद्रशासित प्रदेशांकडे देण्यात आली आहे.
प्रधानमंत्री गरीब कल्याण योजनेंतर्गत अंदमान आणि निकोबार, आंध्र प्रदेश, चंदीगड, छत्तीसगड, दमण आणि दीव, गोवा, गुजरात या राज्य आणि केंद्रशासित प्रदेशांनी लाभार्थ्यांना डाळींचे वितरण सुरू केले आहे. मध्य प्रदेश, पंजाब, राजस्थान, तेलंगणा, पश्चिम बंगाल, उत्तर प्रदेश आणि दिल्लीसारख्या इतर राज्यांना आंशिक साठा मिळाला आहे आणि त्यांच्या नियोजनानुसार लाभार्थ्यांना टप्प्याटप्प्याने वितरण केले जाईल.
प्रधानमंत्री गरीब कल्याण योजनेंतर्गत डाळींच्या वितरणामुळे 36 राज्ये आणि केंद्रशासित प्रदेशांमधील सुमारे 19.50 कोटी घरांना लाभ मिळणार आहे.
G.Chippalkatti/V.Joshi/P.Kor
अर्थ मंत्रालय
मुख्यमंत्र्यांच्या हस्ते फिरत्या एटीएम गाडीला हिरवा कंदील, साखळी येथे ग्रामीण व्यापारी पेठेचे उद्घाटन, स्वयंसहाय्यता गटाच्या महिला सदस्यांचा गौरव
पणजी, 18 जुलै 2021
नाबार्डच्या गोवा प्रादेशिक कार्यालयाद्वारे साखळी येथील रवींद्रभवन येथे 17 जुलै 2021 रोजी आयोजित कार्यक्रमात, गोव्याचे मुख्यमंत्री डॉ.प्रमोद सावंत यांनी फिरत्या एटीएम गाडीला हिरवा कंदील दाखवला आणि ग्रामीण व्यापारी पेठेचे उद्घाटन केले. मुख्यमंत्री डॉ.प्रमोद सावंत हे या कार्यक्रमाचे प्रमुख पाहुणे म्हणून उपस्थित होते. यावेळी नाबार्डच्या गोवा प्रादेशिक कार्यालयाच्या महाव्यवस्थापक उषा रमेश, कार्यालयाचे उपमहाव्यवस्थापक व्ही.व्ही.देशपांडे, गोवा राज्य सहकारी बँकेचे अध्यक्ष उल्हास फळदेसाई, रवींद्रभवनाचे उपाध्यक्ष विठोबा घाडी आणि रवींद्रभवनाचे सदस्य सचिव दीपक वायंगणकर उपस्थित होते.
मुख्यमंत्र्यांनी आपल्या भाषणात 40 व्या स्थापनदिनानिमित्त नाबार्डचे अभिनंदन केले. ग्रामीण पायाभूत सुविधांविषयक प्रकल्पांसाठी पतपुरवठा केल्याबद्दल तसेच राज्यात विविध विकासकामे हाती घेतल्याबद्दल मुख्यमंत्र्यांनी नाबार्डच्या गोवा प्रादेशिक कार्यालयाचे कौतुक केले. उषा रमेश यांनी त्यांच्या भाषणात नाबार्डच्या स्थापनेपासूनच इतिहास थोडक्यात विशद केला. ‘आत्मनिर्भर भारत’ आणि ‘स्वयंपूर्ण गोवा’ या दोन्ही अभियानांप्रती नाबार्डची वचनबद्धता त्यांनी प्रकट केली. उल्हास फळदेसाई यांनी बोलताना, नाबार्डकडून मिळालेल्या पाठबळाची प्रशंसा केली आणि फिरत्या एटीएम गाडीच्या सेवेचा लाभ अधिकाधिक ग्रामस्थ घेतील, अशी अशा व्यक्त केली.
तत्पूर्वी या कार्यक्रमात स्वयंसहाय्यता गटांच्या वीस महिला सदस्य आणि ग्रामीण संघटनांचा मुख्यमंत्र्यांच्या हस्ते गौरव करण्यात आला. त्यानंतर मुख्यमंत्र्यांनी फिरत्या एटीएम गाडीला हिरवा कंदील दाखविला. नाबार्डच्या गोवा प्रादेशिक कार्यालयाने बँकिंग तंत्रज्ञानाची गावोगावी ओळख पटावी या उद्देशाने गोवा राज्य सहकारी बँकेला ही फिरती एटीएम गाडी मंजूर केली आहे. आता ही गाडी उत्तर गोवा जिल्ह्यात काम सुरु करेल. बँकिंग क्षेत्रातील नवनवीन तंत्रज्ञाने- जसे- रूपे डेबिट कार्ड, रूपे किसान क्रेडिट कार्ड, पॉईंट ऑफ सेल यंत्रे, सूक्ष्म एटीएम वगैरे- अशा तंत्रज्ञानाचा परिचय करून देण्यासाठी या गाडीचा उपयोग होणार आहे. त्याचबरोबर वित्तीय समावेशनाचे उद्दिष्ट साध्य करण्यासाठी दुर्गम भागात वित्तीय साक्षरतेचा प्रसार करण्याचे कार्यही या गाडीमुळे करता येणार आहे. उत्तर गोव्यातील दुर्गम भागातील लोकांच्या दारापर्यंत बँकिंग सुविधा पोहोचून त्यांना त्यांचा लाभ घेता यावा व विशेषकरून ज्येष्ठ नागरिकांना बँकांविषयक कामे करणे सोपे व्हावे, या दृष्टीनेही ही गाडी महत्त्वपूर्ण काम करू शकेल. ग्रामस्थांच्या सोयीसाठी व अधिकाधिक सहभागासाठी या गाडीच्या प्रवासाचा मार्ग अगोदर घोषित केला जाईल.
मुख्यमंत्र्यांनी यावेळी साखळी येथील ग्रामीण व्यापारीपेठेचेही उद्घाटन केले. व्यापारी पेठेच्या स्थापनेसाठी तसेच त्याच्या कार्यान्वयन खर्चासाठी नाबार्डच्या गोवा प्रादेशिक कार्यालयाने गोवा महिला स्वयंसहाय्यता गट महासंघाला निधी उपलब्ध करून दिला आहे. ग्रामीण कारागीर, उत्पादक, स्वयंसहाय्यता गटांचे सदस्य इत्यादींना त्यांची उत्पादने प्रभावीपणे विकता यावीत या उद्देशाने व्यापारीपेठा स्थापन करण्यासाठी नाबार्ड निधी पुरविते. अशा ग्रामीण व्यापारी पेठांमुळे उत्पादकांना बाजारपेठ मिळण्याबरोबरच स्वयंसहाय्यता गटांच्या उद्योजकतेस प्रोत्साहनही मिळते.
S.Thakur/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
पंतप्रधान कार्यालय
आंतरराष्ट्रीय महिला दिनी पंतप्रधानांचे नारी शक्तीला अभिवादन
पंतप्रधान नरेंद्र मोदी यांनी आंतरराष्ट्रीय महिला दिनी अदम्य स्त्री शक्तीला अभिवादन केले आहे.
एका ट्वीटमध्ये पंतप्रधान म्हणाले, "आंतरराष्ट्रीय महिला दिनाच्या निमित्ताने आमच्या नारीशक्तीला अभिवादन! आमच्या देशातील महिलांच्या विविध कार्यकर्तृत्वाचा भारताला अभिमान आहे. विविध क्षेत्रातील महिला सशक्तीकरणाच्या दिशेने कार्य करण्याची संधी मिळणे हा आमच्या सरकारचा सन्मान आहे."
वाणिज्य आणि उदयोग मंत्रालय
आंतरराष्ट्रीय सहकार्य  योजनेत पहिल्याच वेळी सहभागी होणाऱ्या एमएसई निर्यातदार  घटकाची क्षमता वाढवण्यासाठी एमएसएमई मंत्रालयाने ईसीजीसीची नोडल संस्था म्हणून केली नियुक्ती
मुंबई, 20 सप्टेंबर 2022
मध्यम, लघु आणि सूक्ष्म उद्योग  मंत्रालयाने सूक्ष्म आणि लघु उद्योगांसाठी,  त्यांच्या उत्पादनांना आंतरराष्ट्रीय बाजारपेठेत व्यवसायाच्या विविध टप्प्यांवर प्रोत्साहन देण्यासाठी, एक योजना सुरू केली आहे. मंत्रालयाने आंतरराष्ट्रीय सहकार्य  योजनेत पहिल्याच वेळी सहभागी होणाऱ्या एमएसई निर्यातदार  घटकाची क्षमता वाढवण्यासाठी भारतीय निर्यात पत हमी महासंघ, ईसीजीसीची नोडल संस्था म्हणून नियुक्ती केली आहे.
एमएसएमई मंत्रालय आणि ईसीजीसी लिमिटेड यांच्यात आज दिनांक 20.09.2022 रोजी नवी दिल्ली इथे एमएसएमईचे सचिव, सनदी अधिकारी बी.बी. स्वाइन यांच्या उपस्थितीत सामंजस्य करारावर स्वाक्षरी करण्यात आली. या सामंजस्य कराराअंतर्गत, ईसीजीसी लघु निर्यातदार विमा असलेल्या एमएसई निर्यातदारांनी भरलेला निर्यात पत विमा हफ्ता, आता एमएसएमई मंत्रालयाकडून प्रतिपूर्तीसाठी पात्र असेल.
मंत्रालयाने विहित केलेल्या दस्तऐवजांसह प्रतिपूर्ती दावा सादर केल्यावर, एमएसएमई मंत्रालयाद्वारे योजनेंतर्गतचे अनुदान ईसीजीसीला प्रतिपूर्ती आधारावर जारी केले जाईल. एमएसएमई मंत्रालयाकडून प्राप्त झालेली रक्कम, नंतर ईसीजीसीद्वारे लाभार्थ्यांना हस्तांतरित केली जाईल. एका आर्थिक वर्षात निर्यातदाराला प्रतिपूर्तीपोटी जास्तीत जास्त 10,000/- रुपये किंवा प्रत्यक्ष नुकसानभरपाईची एकूण रक्कम, यापैकी जे कमी असेल ते मिळू शकेल.
योजनेअंतर्गत लाभ मिळविण्यासाठी पात्रता निकष आहेत:
i) सूक्ष्म आणि लघु उद्योग  असायला हवा. त्याची वैध उदयम नोंदणी झालेली हवी.
ii)एमएसईचा आयात निर्यात कोड क्रमांक निर्यात शिपमेंटच्या तारखेला 3 वर्षांपेक्षा जुना नसावा
iii)हफ्ता भरल्याचा पुरावा
वरील योजना उत्पादन क्षेत्रातील एमएसई निर्यातदारांना लागू आहे
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
पंतप्रधान कार्यालय
ब्रिक्स व्यापार मंच नेत्यांच्या संवादात पंतप्रधान सहभागी
नवी दिल्ली, 22 ऑगस्ट 2023
पंतप्रधान नरेंद्र मोदी आज 22 ऑगस्ट 2023 रोजी जोहान्सबर्ग इथे ब्रिक्स व्यापार मंच नेत्यांच्या संवादात सहभागी झाले.
ब्रिक्स व्यापार मंचाच्या चर्चेबद्दल नेत्यांना माहिती देण्यात आली.
सामाजिक-आर्थिक आव्हानांवर तंत्रज्ञान आधारित उपायांसह व्यापार सुलभता वाढवण्यासाठी, भारताने हाती घेतलेल्या विविध सुधारणा पंतप्रधानांनी अधोरेखित केल्या. भारताच्या विकासाच्या प्रवासात सहभागी होण्यासाठी पंतप्रधानांनी ब्रिक्स व्यापार क्षेत्रातल्या नेत्यांना आमंत्रित केले.
कोविडने लवचिक आणि सर्वसमावेशक पुरवठा साखळीचे महत्त्व अधोरेखित केल्याचे पंतप्रधानांनी नमूद केले आणि यासाठी परस्पर विश्वास आणि पारदर्शकतेच्या महत्त्वावर भर दिला.
ब्रिक्स देश एकत्रितपणे जगाच्या, विशेषत: ग्लोबल साउथच्या कल्याणामध्ये महत्वाचे योगदान देतील असा विश्वास पंतप्रधानांनी व्यक्त केला.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
महिला आणि बालविकास मंत्रालय
केंद्रीय मंत्री स्मृती झुबीन इराणी यांनी विविध बालकल्याण समित्या आणि जिल्हा बाल संरक्षण कक्षांना देशभरात बाल संरक्षणासाठी बाल न्यायविषयक नियमांची प्रभावीपणे अंमलबजावणी करण्याचे केले आवाहन, मुलांच्या सुरक्षेसाठी समाजाने संघटित होणे आवश्यक असल्यावर दिला भर
राष्ट्रीय बाल हक्क संरक्षण आयोगाने GHAR - GO Home and Re-Unite  या पोर्टल सोबत "बाल कल्याण समित्यांसाठी प्रशिक्षण मॉड्युल्स तसेच मुलांचे पुनर्वसन आणि प्रत्यावर्तन करण्यासाठीचे नियम प्रसिद्ध केले. आज 20 नोव्हेंबर, जागतिक बाल दिनानिमित्त झालेल्या या कार्यक्रमाला महिला आणि बाल विकास मंत्रालयाचे सचिव इंदिवर पांडे हे प्रमुख पाहुणे म्हणून उपस्थित होते.
एका दृकश्राव्य संदेशात केंद्रीय महिला व बालविकास मंत्री स्मृती इराणी यांनी बाल संरक्षणासंदर्भात राष्ट्रीय स्तरावरील पहिला कार्यक्रम आयोजित केल्याबद्दल राष्ट्रीय बाल हक्क संरक्षण आयोगाचे अभिनंदन केले. त्या म्हणाल्या की, बालहक्कांच्या रक्षणासाठी बाल कल्याण समित्या खूप मोलाची भूमिका बजावत आहेत. बाल संरक्षणासाठी सरकारच्या वचनबद्धतेचा पुनरुच्चार करताना, स्मृती इराणी यांनी सर्व बालकल्याण समित्या आणि जिल्हा बाल संरक्षण कक्षांना आवाहन केले की संपूर्ण देशभरात बाल हक्क संरक्षणासाठी कायदा आणि नियम, 2021 आणि 2022 मधील सुधारणा अंमलात आणण्यासाठी आपले सर्वोत्तम योगदान द्यावे. नियम आणि प्रशिक्षण मॉड्यूल्स तयार करण्याच्या राष्ट्रीय बालहक्क संरक्षण आयोगाच्या प्रयत्नांचे त्यांनी कौतुक केले. बालकांच्या रक्षणासाठी समाजाने एकजूट व्हायला हवे, यावरही त्यांनी भर दिला.
याप्रसंगी बोलताना इंदिवर पांडे म्हणाले की, भारताला बाल संरक्षणासाठी बाल न्याय नियमांमध्ये प्रमाणित प्रोटोकॉल आणि एकसमानता अंमलात आणण्याची गरज आहे. कोविड 19 महामारीच्या काळात बालकल्याण समित्या आणि जिल्हा बाल संरक्षण कक्षांनी केलेल्या कामाचेही त्यांनी कौतुक केले. त्यांनी नमूद केले की, पीएम केअर फॉर चिल्ड्रेन योजनेअंतर्गत, कोविड-19 साथीच्या रोगाच्या काळादरम्यान अशा सुमारे 4345 मुलांची ओळख पटली ज्यांनी त्यांचे दोन्ही पालक गमावले होते. त्यांना पीएम केअर योजनेंतर्गत मदत देण्यात आली. दर 3 महिन्यांनी या मुलांच्या परिस्थितीवर जिल्हा बाल संरक्षण अधिकाऱ्यांनी लक्ष ठेवले पाहिजे आणि या बालकांना शिक्षण आणि त्यांच्या पुनर्वसनासाठी मदत मिळेल याची खात्रजमा करावी असे आवाहन त्यांनी यावेळी केले.
सामाजिक न्याय आणि सबलीकरण मंत्रालय
कर्णबधीर क्रिकेटपटू कृष्णा गौडा याने नेत्रदीपक क्रीडा क्षमतेच्या जोरावर पटकावले अनेक पुरस्कार, पदके आणि प्रमाणपत्रे
कृष्णा कुमार गौडा या श्रवण दोष असलेल्या युवा क्रिकेटपटूने त्याच्या नेत्रदीपक क्रीडा क्षमतेच्या जोरावर अनेक सन्मान प्राप्त करून त्याच्यासाठी उत्तुंग आकाश हीच सीमा असल्याचे दाखवून दिले आहे. क्रिकेटबद्दलची त्याची ओढ जाणून त्याच्या पालकांनी त्याला या खेळात अधिक रस घेण्यासाठी प्रोत्साहन दिले. त्याला त्याच्या शाळेतर्फे खेळण्याची संधी मिळाली. त्याने राज्य तसेच राष्ट्रीय अशा दोन्ही स्तरांवर त्याच्या शाळेचे प्रतिनिधित्व केले आहे. 2019 साली झालेल्या कर्णबधीर मुलांसाठीच्या महाराष्ट्र टी-20 स्पर्धेत त्याचा संघ विजेता ठरला होता. गेल्या 15 वर्षांपासून तो क्रिकेट खेळत असून या खेळात त्याने अनेक पुरस्कार, पदके आणि प्रमाणपत्रे मिळविली आहेत.
मुंबईत 14 सप्टेंबर 1997 रोजी मध्यमवर्गीय कुटुंबात कृष्णाचा जन्म झाला. त्याचे पालक खासगी क्षेत्रात कार्यरत असून त्याला एक धाकटा भाऊ आहे. कृष्णा जन्मापासूनच श्रवणदृष्ट्या दिव्यांग आहे.
पहिल्या इयत्तेपर्यंत तो मुंबईतील मुकबधीर शाळेत शिकला. नंतर त्याच्या शाळेतील शिक्षकांनी त्याला सामान्य मुलांच्या शाळेत दाखल करण्याचा सल्ला त्याच्या पालकांना दिला. त्यामुळे सांताक्रूझच्या पोदार शाळेत प्रवेश घेऊन कृष्णाने 11 वीपर्यंतचे शिक्षण पूर्ण केले. मुंबईतील अली यावर जंग राष्ट्रीय वाणी आणि श्रवण विकलांग संस्थेतील डीटीपी अभ्यासक्रमाचा तो माजी विद्यार्थी आहे.
क्रिकेट खेळणे हेच कृष्णाचे मुख्य ध्येय आणि स्वप्न आहे. क्रिकेट खेळाप्रती त्याची समर्पित वृत्ती त्याला अधिक यशस्वी होण्यास मदत करते. सर्व अडथळे पार करून कर्णबधीर मुलांसाठीच्या प्रीमियर लीग मध्ये खेळण्यासाठी त्याची निवड झाली. या लीगमध्ये 2022 मध्ये तो महाराष्ट्राचे प्रतिनिधित्व करेल. क्रिकेटमधील अधिक उत्तम प्रशिक्षण आणि मार्गदर्शन मिळावे या हेतूने त्याने एअर इंडिया स्पोर्ट्स क्लबमध्ये प्रवेश घेतला आहे.
क्रिकेट खेळण्यासोबतच अॅमेझॉन मध्ये 10,000 रुपयांच्या मासिक पगाराची नोकरी मिळवून तो आर्थिकदृष्ट्या स्वावलंबी झाला आहे. नोकरीच्या ठिकाणीदेखील तो त्याचे कौशल्य दाखवीत असतो. कामाप्रती असलेली त्याची समर्पित वृत्ती त्याला व्यावसायिक वर्तुळात देखील अधिक वरच्या पातळीवर घेऊन जाईल.
हा तरुण मुलगा इतरांसाठी एक आदर्श निर्माण करू शकतो. “होय, एक दिव्यांग व्यक्तीदेखील हे करू शकते” हे त्याने श्रवणदोष असलेल्या समुदायाला दाखवून दिले आहे. येत्या काळात, हा मुलगा नक्कीच देशाचे प्रतिनिधित्व करेल आणि आंतरराष्ट्रीय पातळीवर चमकदार कामगिरी करेल. एक दिवस हा मुलगा देशाची मान जगात अभिमानाने उंच करेल.
गृह मंत्रालय
2021ची जनगणना 16 भाषांमध्ये होणार
नवी दिल्ली, 19 नोव्हेंबर 2019
2021ची जनगणना 16 भाषांमधून केली जाणार असल्याची माहिती गृह राज्यमंत्री नित्यानंद राय यांनी आज लोकसभेत लेखी उत्तरात दिली. व्यय विषयक वित्त समितीने यासाठी 8754.23 कोटी रुपये खर्चाची शिफारस केली आहे.
गणक मोबाईल ॲपच्या माध्यमातूनही जनगणनेची माहिती गणक कर्मचारी गोळा करु शकतात, असे राय यांनी सांगितले. जनगणना दोन टप्प्यात करण्यात येणार आहे. घर-यादी आणि घर गणना एप्रिल ते सप्टेंबर 2020 मध्ये करण्यात येईल आणि लोकसंख्या गणना 9 ते 28 फेब्रुवारी 2021 दरम्यान होणार आहे.
G.Chippalkatti/S.Kakade/D.Rane
(Visitor Counter : 110
ग्राहक व्यवहार, अन्न आणि सार्वजनिक पुरवठा मंत्रालय
केंद्राने गहू खरेदीचा हंगाम वाढवला, राज्ये/केंद्रशासित प्रदेश आणि भारतीय अन्न महामंडळ यांना गहू खरेदी 31 मे पर्यंत सुरू ठेवण्याचे निर्देश
केंद्राने गहू खरेदीची अंतिम मुदत लवकर संपणाऱ्या गहू उत्पादक राज्ये आणि केंद्रशासित प्रदेशांना 31 मे 2022 पर्यंत खरेदी सुरू ठेवण्यास सांगितले आहे. अन्न आणि सार्वजनिक पुरवठा आणि ग्राहक व्यवहार मंत्रालयाने भारतीय अन्न महामंडळाला केंद्रीय साठ्या अंतर्गत गहू खरेदी सुरू ठेवण्याचे निर्देश दिले आहेत. वाढीव कालावधीमुळे शेतकऱ्यांना फायदा होईल, अशी अपेक्षा आहे. राज्य सरकारे/केंद्रशासित प्रदेशांद्वारे खरेदी प्रक्रिया सुरू ठेवण्याच्या केलेल्या विनंतीच्या पार्श्वभूमीवर हा निर्णय घेण्यात आला.
दरम्यान, मध्य प्रदेश, हरियाणा, पंजाब, उत्तर प्रदेश, उत्तराखंड, हिमाचल प्रदेश, जम्मू आणि काश्मीर, गुजरात, बिहार आणि राजस्थान या राज्ये/केंद्रशासित प्रदेशांमध्ये रब्बी विपणन हंगाम 2022-23 मध्ये केंद्रीय साठ्या अंतर्गत गव्हाची खरेदी सुरळीतपणे सुरू आहे.
मुख्यत्वे किमान हमीभावापेक्षा जास्त बाजारभावामुळे मागील रब्बी विपणन हंगाम 2021-22 च्या तुलनेत रब्बी विपणन हंगाम 2022-23 दरम्यान केंद्रीय साठ्या अंतर्गत गहू खरेदी कमी झाली आहे, ज्यामध्ये शेतकरी खासगी व्यापार्यांना गहू विकत आहेत. केंद्र सरकारने 13 मे रोजी गव्हाच्या चढ्या किंमतीला लगाम घालण्यासाठी अपरिवर्तनीय पत हमी पत्रे आणि शेजारील/अन्नधान्य तुटवडा असलेल्या देशांच्या विनंती वगळता गहू निर्यात प्रतिबंधित करण्याचा निर्णय घेतला होता.
14.05.2022 पर्यंत, 36,208 कोटी रुपये मूल्याच्या किमान हमीभावासह 180 लाख मेट्रिक टन  गव्हाची खरेदी करण्यात आली असून सुमारे 16.83 लाख शेतकर्यांना याचा लाभ झाला आहे.
|
|
State
|
|
Closing date for Procurement of wheat
|
|
|
|
|
|
Punjab
|
|
31.05.2022
|
|
|
|
Haryana
|
|
31.05.2022
|
|
|
|
Uttar Pradesh
|
|
15.06.2022
|
|
|
|
Madhya Pradesh
|
|
15.06.2022
|
|
|
|
Bihar
|
|
15.07.2022
|
|
|
|
Rajasthan
|
|
10.06.2022
|
|
|
|
Uttarakhand
|
|
30.06.2022
|
|
|
|
Delhi
|
|
31.05.2022
|
|
|
|
Gujarat
|
|
15.06.2022
|
|
|
|
Himachal Pradesh
|
|
15.06.2022
|
|
|
|
Jammu & Kashmir
|
|
31.05.2022
|
|
पंतप्रधान कार्यालय
पंतप्रधान नरेंद्र मोदी आणि फ्रान्सचे राष्ट्राध्यक्ष इमान्युएल मॅक्रॉ यांच्यात द्विपक्षीय बैठक
पंतप्रधान नरेंद्र मोदी यांनी 20 मे 2023 रोजी हिरोशिमा येथे G-7 परिषदे दरम्यान, फ्रान्सचे राष्ट्राध्यक्ष इमान्युएल मॅक्रॉ यांच्या बरोबर द्विपक्षीय बैठक घेतली.
14 जुलै 2023 रोजी बॅस्टिल डे साठी सन्माननीय अतिथी म्हणून आमंत्रित केल्याबद्दल पंतप्रधानांनी फ्रान्सचे राष्ट्राध्यक्ष मॅक्रॉ यांचे आभार मानले.
दोन्ही नेत्यांनी, व्यापार आणि आर्थिक क्षेत्र; नागरी विमान वाहतूक, नवीकरणीय क्षेत्र, सांस्कृतिक क्षेत्रातील सहकार्य, संरक्षण क्षेत्रातील सह-उत्पादन आणि उत्पादन, तसेच नागरी आण्विक सहकार्य, यासारख्या विविध क्षेत्रांमधील आपल्या धोरणात्मक भागीदारीचा आढावा घेतला आणि यामधील प्रगतीबद्दल समाधान व्यक्त केले. नवीन क्षेत्रांमधील भागीदारी वाढवण्यावर दोन्ही नेत्यांमध्ये सहमती झाली.
भारताच्या G20 अध्यक्षपदासाठी फ्रान्सने दिलेल्या पाठिंब्याबद्दल पंतप्रधानांनी राष्ट्राध्यक्ष मॅक्रॉ यांचे आभार मानले. दोन्ही नेत्यांनी प्रादेशिक घडामोडी आणि आव्हानांबाबतच्या विचारांचे आदान-प्रदान केले.
आर्थिक व्यवहार विषयक मंत्रिमंडळ समिती
पशुसंवर्धन विभाग आणि दुग्धव्यवसाय योजनांच्या विविध पैलूंची पुनर्रचना करण्यास व पशुधनासाठी विशेष पॅकेजपोटी 54,618 कोटी रुपयांची गुंतवणूक उभी करण्यास मंत्रिमंडळ समितीची मंजुरी
पंतप्रधान नरेंद्र मोदी यांच्या अध्यक्षतेखाली झालेल्या आर्थिक व्यवहार विषयक मंत्रिमंडळ समितीने पशुसंवर्धन क्षेत्रातील वाढीस चालना देण्यासाठी आणि त्यायोगे पशुसंवर्धनातून अधिक मोबदला देण्याच्या दृष्टीने 2021-22 पासून पुढील 5 वर्षांसाठी भारत सरकारच्या योजनांच्या विविध घटकांची पुनर्रचना करून पशुसंवर्धन क्षेत्राच्या पॅकेज अंमलबजावणीस मान्यता दिली आहे. पशुसंवर्धन क्षेत्राशी संबंधित असलेल्या 10 कोटी शेतकऱ्यांना याचा मोबदला मिळू शकेल. या पॅकेजमध्ये केंद्र सरकारच्या 9800 कोटी रुपयांच्या प्रोत्साहनात्मक रकमेची 5 वर्षांच्या कालावधीसाठी योजना आखण्यात आली आहे, ज्यात एकूण 54,618 कोटी रुपयांच्या गुंतवणुकीचा 5 वर्षांसाठी फायदा होईल.
आर्थिक परिणाम :
2021 -22 पासून पुढील 5 वर्षांसाठी केंद्र सरकारची 9800 कोटी रुपयांची आर्थिक वचनबद्धता असेल, या योजनांद्वारे पशुसंवर्धन क्षेत्रातील एकूण 54,618 कोटी रुपयांच्या एकूण गुंतवणुकीचा फायदाच होईल, ज्यामध्ये राज्य सरकारे, राज्य सहकारी संस्था, वित्तीय संस्था, निधी देणाऱ्या बाह्य संस्था आणि इतर भागधारकांच्या गुंतवणुकीचा समावेश आहे.
सविस्तर माहिती :
यानुसार, विभागाच्या सर्व योजना तीन विस्तृत श्रेणींमध्ये विकास कार्यक्रमांतर्गत विलीन केल्या जातील, ज्यामध्ये राष्ट्रीय गोकुळ मोहीम, राष्ट्रीय दुग्धविकास कार्यक्रम , राष्ट्रीय पशुधन मोहीम , आणि उप-योजना म्हणून पशुगणना आणि एकात्मिक नमुना सर्वेक्षण  आदींचा समावेश आहे.
परिणाम :
राष्ट्रीय गोकुळ मिशन हे देशी जातींच्या विकासासाठी आणि संर्वधनामध्ये मदत करेल आणि ग्रामीण गोरगरीब जनतेची आर्थिक परिस्थिती सुधारण्यासही हातभार लावेल. राष्ट्रीय दुग्धविकास कार्यक्रम  योजनेमुळे सुमारे 8900 इतक्या मोठ्या प्रमाणात दुधाचे कुलर बसविण्याचे लक्ष्य आहे, ज्यामुळे 8 लाखाहून अधिक दूध उत्पादकांना याचा लाभ होईल आणि या व्यतिरिक्त 20 LLPD दूध देखील मिळविले जाईल. राष्ट्रीय दुग्धविकास कार्यक्रमांतर्गत जपान इंटरनॅशनल को-ऑपरेशन एजन्सीकडून  4500 खेड्यांमध्ये नवीन पायाभूत सुविधा मजबूत करण्यासाठी आणि नव्याने सुविधा निर्माण करण्यासाठी आर्थिक मदतीचा लाभ मिळू शकेल.
पंतप्रधान कार्यालय
पंतप्रधान नरेंद्र मोदी 22 सप्टेंबर रोजी जी -20 चमूशी साधणार संवाद
जी- 20 शिखर परिषद यशस्वी करण्यासाठी काम करणारे सुमारे 3000 प्रतिनिधी संवादात होणार सहभागी
तळागाळात काम करणाऱ्या कार्यकर्त्यांबरोबरही पंतप्रधान साधणार संवाद; विविध मंत्रालयातील मंत्री आणि अधिकारीही होणार सहभागी
नवी दिल्ली, 21 सप्टेंबर 2023
पंतप्रधान नरेंद्र मोदी उद्या म्हणजेच, 22 सप्टेंबर रोजी संध्याकाळी 6 वाजता भारत मंडपम इथे जी-20 चमूशी संवाद साधणार आहेत. यावेळी पंतप्रधान उपस्थितांना मार्गदर्शनही करतील. या संवाद कार्यक्रमानंतर रात्रीच्या भोजनाचे आयोजन केले आहे.
जी 20 शिखर परिषद यशस्वी करण्यासाठी ज्यांनी योगदान दिले आहे, असे सुमारे 3000 लोक या संवाद कार्यक्रमात सहभागी होणार आहेत. विशेषत: शिखर परिषद सुरळीत पार पाडण्यासाठी ज्यांनी तळागाळातील स्तरावर काम केले आहे, त्यांचा समावेश असणार आहे. यामध्ये विविध मंत्रालयांमधील क्लीनर, ड्रायव्हर, वेटर आणि इतर कर्मचारी अशा सर्वांचा समावेश असेल. या संवाद कार्यक्रमाला विविध विभागांचे मंत्री आणि अधिकारीही उपस्थित राहणार आहेत.
R.Aghor/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
‘फीट इंडिया फ्रीडम रन’ मध्ये सर्वांनी सहभागी होण्याचे अर्जुन पुरस्कार विजेत्या खेळाडू मधुरिका पाटकर यांचे आवाहन
नवी दिल्ली, 7 सप्टेंबर 2020
मुंबई येथील भारतीय क्रीडा प्राधिकरणाच्या प्रादेशिक केंद्राने आज टेबल टेनिस खेळाडू मधुरिका पाटकर यांच्याशी ऑनलाईन संवाद साधला. नुकताच अर्जुन पुरस्कार मिळवलेल्या मधुरिका पाटकर यांनी सध्या सुरु असलेल्या ‘फीट इंडिया फ्रीडम रन’ चे महत्त्व विशद केले.
क्रीडा मंत्रालयाने आयोजित केलेल्या फीट इंडिया फ्रीडम रनचे उद्घाटन 14 ऑगस्ट रोजी केंद्रीय क्रीडा आणि युवा व्यवहार मंत्री किरेन रिजीजू यांच्या हस्ते करण्यात आले होते. फीट इंडिया फ्रीडम रन 2 ऑक्टोबर पर्यंत चालणार आहे. क्रीडापटूंनी आणि समाजातील इतर व्यक्तींनी या उपक्रमाचे कौतुक केले आहे.
आपल्या देशाला तंदुरुस्त बनवण्याच्या दिशेने जाणारे हे एक पाऊल आहे. भारताला तंदुरुस्त देश बनवण्यासाठी आपण सर्वजण सहभागी होऊ शकतो. टाळेबंदीत आपण सर्वजण घरामध्ये होतो, पण आता हळूहळू बाहेर पडू शकतो, धावण्याशी जोडले जाण्याची ही उत्तम वेळ आहे. हा पायाभूत व्यायाम आहे. फीट इंडिया फ्रीडम रन सुरु केल्याबद्दल मी क्रीडा मंत्रालय आणि विशेषतः क्रीडामंत्री किरेन रिजीजू यांचे आभार मानते. सर्वांनी फीट इंडिया फ्रीडम रनमध्ये सहभागी होण्याचे मी आवाहन करते, असे मधुरिका म्हणाल्या.
मधुरिका यांनी तंदुरुस्तीबद्दल दिलेल्या माहितीबद्दल भारतीय क्रीडा प्राधिकरण, मुंबईच्या प्रादेशिक संचालक सुश्मिता ज्योत्सी यांनी कौतुक केले. सध्याच्या परिस्थितीत तंदुरुस्ती फार महत्त्वाची आहे, असे त्यांनी सांगितले. खेळाडू आपले राष्ट्रीय आयकॉन आहेत, त्यांनी जास्तीत जास्त लोकांना या रनमध्ये सहभागी होण्याचे आवाहन करावे, असे त्या म्हणाल्या.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
पंतप्रधान कार्यालय
बांगलादेशच्या परराष्ट्रमंत्र्यांनी घेतली पंतप्रधानांची भेट
नवी दिल्ली, 26 मार्च 2021
पंतप्रधान नरेंद्र मोदी यांच्या ऐतिहासिक दोन दिवसीय बांगलादेश दौऱ्यादरम्यान आज बांगलादेशचे परराष्ट्रमंत्री ए. के. अब्दुल मोमीन यांनी पंतप्रधानांची भेट घेतली. परस्परांमधील बंधुभाव आणि सार्वभौमत्व, समत्व, विश्वास आणि धोरणात्मक भागीदारीला वाव देणारे सामंजस्य यावर आधारित दोन्ही देशांमधील सर्वंकष बंध दृढ करण्याच्या दिशेने या दोन्ही नेत्यांमध्ये चर्चा झाली.
M.Chopade/V.Sahrjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(